મુંબઈ, તા. 5 : પુણે-મુંબઈ વચ્ચે હાઇપરલૂપ રેલવે ટેક્નૉલૉજી આધારિત અતિઝડપી પ્રવાસ માટેનો પ્રોજેક્ટ શરૂ કરવા બાબતે વધુ એક પગલું ભરવામાં આવી રહ્યું છે. પુણે-મુંબઈ હાઇપરલૂપ સાર્વજનિક પાયાભૂત સુવિધા પ્રકલ્પ અને ડીપી વર્લ્ડ એફઝેડઈ, હાઇપરલૂપ ટેક્નૉલૉજી આઇએનસીને મૂળ પ્રકલ્પસૂચક તરીકે રાજ્ય સરકારે માન્યતા આપી છે. એ પ્રોજેક્ટની અમલબજાવણી માટે વ્યવહાર સલાહકાર નિયુક્તિ પુણે મહાનગર પ્રદેશ વિકાસ પ્રાધિકરણ (પુણે મેટ્રોપૉલિટન રીજન ડેવલપમેન્ટ અૉથોરિટી - પીએમઆરડીએ)એ પણ માન્યતા આપી છે.